Wikipédia-vita:Sajtóközlemények/Megszületett a magyar Wikipédia 500. kiemelt szócikke

message: Szöveges, rövidített változat levélbe:
Megszületett az 500. kiemelt szócikk
Sajtóközlemény, 2010. június 18.
Június 17-én megszületett a magyar Wikipédia 500. kiemelt szócikke, amely az 
Apollo–13 űrrepülésről szól. A kiemelt szócikkek a Wikipédia legszínvonalasabb 
írásai, csak az a szócikk nyerheti el ezt a minősítést, aminek formáját, 
stílusát, tartalmát, objektivitását nem éri kifogás. A magyar Wikipédiának 
jelenleg mintegy 160 000 szócikke van, azaz nagyjából háromszáz szócikkre jut 
egy kiemelt (viszonyításképpen az angol Wikipédiában mintegy 1400 cikkre jut 
egy), amely a cím előtt megjelenő kis csillagról ismerhető fel. A 
legváltozatosabb témákban születnek ilyen cikkek, a modális logikától az 
Asperger-szindrómán át a Doktor House tévésorozatig. Az Apollo–13 az ötödik az 
Apollo-programmal foglalkozó olyan cikkek közül, melyek elnyerték ezt a 
fokozatot. A kiemelt cikkek száma rendületlenül nő annak ellenére, hogy a 
kiemelés kritériumai a Wikipédia minőségbiztosítási eljárásaival együtt 
folyamatosan fejlődnek, és azok a régen kiemelt cikkek, amik a mai 
kritériumoknak már nem felelnek meg, elvesztik címüket; 2010-ben eddig 12 cikk 
jutott erre a sorsra.
A Wikipédia szabadon használható többnyelvű internetes lexikon, amelyet az 
olvasói írnak. Első, angol nyelvű változata 2001 januárjában indult, és néhány 
év alatt a világ legnaprakészebb és leggyorsabban növekvő enciklopédiája lett; 
mára több mint 250 különböző nyelvű Wikipédia létezik, amelyeket naponta több 
millió olvasó használ. Bár a Wikipédia az öt leglátogatottabb weboldal egyike, 
kevesebb mint 50 alkalmazott áll mögötte: az enciklopédia teljes tartalmát 
önkéntesek hozzák létre és tartják karban.
A Wikipédiát üzemeltető Wikimédia Alapítvány nonprofit, közhasznú szervezet, 
amely a szabadon terjeszthető és felhasználható többnyelvű tartalom 
létrehozását, illetve az ilyen tartalom ingyenesen és reklámmentesen elérhetővé
tételét tűzte ki céljául. A San Franciscó-i székhelyű alapítványt 2003-ban 
hozták létre a Wikipédia szerkesztői az oldal működésének biztosítására. Helyi 
szervezetei jelen vannak többek között az Egyesült Királyságban, 
Németországban, Szerbiában, a Fülöp-szigeteken és Argentínában, valamint 2008 
óta Magyarországon is.
A magyar nyelvű Wikipédia 2003 júliusában indult el a hu.wikipedia.org címen. 
Az enciklopédia – a szócikkek mellett – több tízezer képet, hangállományt és 
ábrát tartalmaz, melyek nagy része szabadon felhasználható. 2009-ben átlagosan 
mintegy 3000 szócikkel bővült havonta. Jelenleg nagyjából két és félezer aktív 
szerkesztője van. A Gemius adatai szerint havi másfél millió egyedi látogatóval
a kilencedik leglátogatottabb magyar oldal, és a magyar internetezők közel 
40%-a legalább havi rendszerességgel látogatja.
További információ: http://hu.wikipedia.org/wiki/WP:500*
Wikimédia Magyarország: wm-hu@wikimedia.org
Kiemelt szócikkek: http://hu.wikipedia.org/wiki/WP:*
--Tgrvita•IRC•WP•PR 2010. június 18., 14:28 (CEST)
Elküldtem a sajtós listára, még Grinnek át kell engednie a moderáción. Akik a korábbiakat elküldözgették, most is megtehetnénk. --Dami vita 2010. június 18., 18:22 (CEST)

message: Please exchange :File:Logo of the Hungarian Wikipedia.png for :File:Wikipedia-logo-hu.png. The file is a duplicate at Commons and swap over is occurring. Thanks. Billinghurst vita 2010. december 2., 23:52 (CET)
 (which isn't the right name, however, proper name not known.)
thread_title:  Change of image required